CELEX: 32022R0580
Language: ro
Date: 2022-04-08 00:00:00
Title: Regulamentul (UE) 2022/580 al Consiliului din 8 aprilie 2022 de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

8.4.2022   
               
               
                  RO
               
               
                  Jurnalul Oficial al Uniunii Europene
               
               
                  L 110/1
               
            
         REGULAMENTUL (UE) 2022/580 AL CONSILIULUI
         din 8 aprilie 2022
         de modificare a Regulamentului (UE) nr. 269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 215,
         având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1),
         având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
         întrucât:
         
                     (1)
                  
                  
                     Regulamentul (UE) nr. 269/2014 al Consiliului (2) privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei pune în aplicare măsurile restrictive prevăzute în Decizia 2014/145/PESC.
                  
               
                     (2)
                  
                  
                     La 8 aprilie 2022, Consiliul a adoptat Decizia (PESC) 2022/582 (3) de modificare a Deciziei 2014/145/PESC, prin care s-au introdus noi opțiuni de derogare de la înghețarea activelor și de la interdicția de a pune fonduri și resurse economice la dispoziția persoanelor și a entităților desemnate.
                  
               
                     (3)
                  
                  
                     Respectivele modificări intră în domeniul de aplicare al Tratatului privind funcționarea Uniunii Europene și este necesară o acțiune de reglementare la nivelul Uniunii pentru punerea lor în aplicare, în special pentru a se asigura aplicarea lor uniformă în toate statele membre.
                  
               
                     (4)
                  
                  
                     Prin urmare, Regulamentul (UE) nr. 269/2014 ar trebui să fie modificat în consecință.
                  
               
                     (5)
                  
                  
                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat după publicare,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE) nr. 269/2014 se modifică după cum urmează:
            
                        1.
                     
                     
                        La articolul 4 alineatul (1), se adaugă următoarea literă:
                        
                                    „(e)
                                 
                                 
                                    urmează să fie plătite într-un sau dintr-un cont aflat în proprietatea sau deținut de o misiune diplomatică ori consulară sau de o organizație internațională care beneficiază de imunitate în conformitate cu dreptul internațional, în măsura în care astfel de plăți sunt destinate a fi utilizate în scopurile oficiale ale misiunii diplomatice, consulare sau ale organizației internaționale.”
                                 
                              
                  
                        2.
                     
                     
                        Articolul 6b se înlocuiește cu următorul text:
                        
                           „Articolul 6b
                           
                              (1)   Prin derogare de la articolul 2, autoritățile competente ale unui stat membru pot autoriza deblocarea anumitor fonduri sau resurse economice înghețate care aparțin entităților ce figurează la pozițiile 53, 54 și 55 din secțiunea „B. Entități” din anexa I sau punerea la dispoziția acestor entități a anumitor fonduri sau resurse economice, în condițiile pe care autoritățile competente le consideră adecvate și după ce au stabilit că astfel de fonduri sau resurse economice sunt necesare pentru finalizarea, până la 24 august 2022, a operațiunilor, a contractelor sau a altor acorduri, inclusiv a relațiilor bancare aferente, încheiate cu aceste entități înainte de 23 februarie 2022.
                           
                           
                              (2)   Prin derogare de la articolul 2, autoritățile competente ale unui stat membru pot autoriza deblocarea anumitor fonduri sau resurse economice înghețate care aparțin entităților ce figurează la pozițiile 79, 80, 81 și 82 din anexa I sau punerea la dispoziția acestor entități a anumitor fonduri sau resurse economice, în condițiile pe care autoritățile competente le consideră adecvate și după ce au stabilit că astfel de fonduri sau resurse economice sunt necesare pentru finalizarea, până la 9 octombrie 2022, a operațiunilor, a contractelor sau a altor acorduri, inclusiv a relațiilor bancare aferente, încheiate cu aceste entități înainte de 8 aprilie 2022.
                           
                           
                              (3)   Prin derogare de la articolul 2, autoritățile competente ale unui stat membru pot autoriza, în condițiile pe care le consideră adecvate, deblocarea anumitor fonduri sau resurse economice înghețate sau punerea la dispoziție a anumitor fonduri sau resurse economice unei persoane fizice sau juridice, unei entități sau unui organism care figurează pe lista din anexa I, după ce au stabilit că:
                              
                                          (a)
                                       
                                       
                                          fondurile sau resursele economice sunt necesare pentru vânzarea și transferul, până la 9 octombrie 2022, al drepturilor de proprietate asupra unei persoane juridice, unei entități sau unui organism stabilit în Uniune, în cazul în care aceste drepturi de proprietate sunt deținute direct sau indirect de o persoană fizică sau juridică, o entitate sau un organism care figurează pe lista din anexa I; și
                                       
                                    
                                          (b)
                                       
                                       
                                          încasările obținute în urma unei astfel de vânzări și al unui astfel de transfer rămân înghețate.”
                                       
                                    
                        
                     
                  
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 aprilie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  JO L 78, 17.3.2014, p. 16.
         
            (2)  Regulamentul (UE) nr. 269/2014 al Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 6).
         
            (3)  Decizia (PESC) 2022/582 a Consiliului din 8 aprilie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (a se vedea pagina 55 din prezentul Jurnal Oficial).